ויהי רצון מלפניך ה' אלקינו ואלקי אבותינו שכשם שעזרתנו לסיים עשרים וארבעה ספרי התנ"ך ממקראי קודש כן תעזרנו להמשיך ללמוד ספרים מתורה שבכתב ומתורה שבעל פה ולסיימם, ללמוד וללמד, לשמור לעשות ולקיים את כל דברי תלמוד תורתך באהבה.  ותפתח לבבנו הערל בסודות תורתך הקדושה, ותאציל עלינו אור מקור נשמותינו בכל בחינותינו, ושיתנוצצו ניצוצי אבינו רועה משה רבנו ע"ה אשר על ידו גלית עמקי סודי תורתך.  וזכותו וזכות כל נביאי ישראל הקדושים וספריהם וקדושתם יעמדו לנו שלא נכשל לעולם ועד, מתט אשורינו מתורתך הקדושה ח"ו, ולהיות דבריהם נאמנים ונחמדים, חיים וקיימים לעד ולעולמי עולמים עלינו ועל בנינו ועל דורותינו ועל כל דורות זרע ישראל עבדיך, על הראשונים ועל האחרונים דבר טוב וקיים באמת ובאמונה, חוק ולא יעבור.  ונזכה ונחיה ונראה ונירש טובה וברכה לחיי העולם הבא.  ובזכות התורה הקדושה שבכתב ושבע"פ הושיענו ה' אלוקינו וקבצנו מן הגוים, ומלוך על כל העולם כולו בכבודך והנשא על כל הארץ ביקרך.  והשפיע עלינו אור ישועה ורחמים ממעייני הישועה.  אמן כן יהי רצון.  יהיו לרצון אמרי פי והגיון לבי לפניך ה' צורי וגואלי.  